Publication: Magyar Közlöny
Issue: MK-2011-107 (Year: 2011, Number: 107)
Era: contemporary
Section: A Kormány a magánnyugdíjról és a magánnyugdíjpénztárakról szóló 1997. évi LXXXII. törvény 134. § (1) bekezdés n) pontjában
Paragraph Index: 34

b) – a nyilatkozat feladása idõpontjának igazolására alkalmas módon – feladott nyilatkozat útján írásban megjelölheti a magánnyugdíjpénztár számára azt a bankszámlaszámot vagy címet, amelyre a visszalépõ tagi kifizetés összegének átutalását, kiutalását kéri. A magánnyugdíjpénztár – az (5) bekezdésben foglalt kivétellel – a kérelem kézhezvételét követõ 8 munkanapon belül intézkedik a visszalépõ tagi kifizetés összegének átutalásáról, kiutalásáról. Amennyiben a volt tag 2011. november 30-ig nem kéri a visszalépõ tagi kifizetés összegének átutalását, kiutalását, akkor az át nem vett és a magánnyugdíjpénztárhoz visszaérkezett összeget a magánnyugdíjpénztár – a volt tagnak a társadalombiztosítási nyugdíjrendszerben létrejövõ egyéni számláján történõ jóváírás érdekében – a Nyugdíjbiztosítási Alapnak legkésõbb 2011. december 20-ig utalja át. Az átutalás összegérõl a volt tag nevének és azonosítóinak feltüntetésével a magánnyugdíjpénztár a biztosított lakóhelye szerint illetékes nyugdíj-biztosítási igazgatóságot, magyarországi lakóhely hiányában a fõvárosi nyugdíj-biztosítási igazgatóságot értesíti.

Source: https://magyarkozlony.hu/hivatalos-lapok/4502e14559aa7ff9fef9f75c113fe9817929d49c/dokumentumok/f6eea640f14a86bec973c52a4147e4a91b80e01f/letoltes